زابل ولایتیده پارتلش عاقبتیده کوپلب کیشی جان بیردی
افغانستان نینگ زابل ولایتی نینگ مرکزی قلات شهریده گی استخبارات بنا سی نینگ یقینیده منفجره مواد یوکلنگن بیر موتر پارتله تیلدی.
امنیتی مسئول لر, خوددی شوو حادثه نینگ یوز بیرگن منطقه نینگ یقینیده زابل ولایتی کسلخانه سی نینگ جایلشگن لیگی نی بیلدیررایکن, شوباعث یره لنگن کیشی لر آره سیده کوپلب کسل لر بیلن کسل عایله لری اعضا لری نینگ هم موجود ایکن لیگی نی معلوم قیلدی.
افغانستان ایچکی ایش لر وزیرلیگی سوزچیسی نصرت رحیمی, اوشبو حادثه عاقبتیده 15 کیشی نینگ جان بیرگن لیگی و 66 نفر نینگ ایسه یره لنگن لیگی نی بیلدیردی.
رحیمی جان بیرگن کیشی لرنینگ ایککی نفری نینگ پولیس ایکن لیگی نی بیلدیررایکن, یره لنگن لرنینگ همه سی نینگ عادی اهالی دن عبارت ایکن لیگی نی معلوم قیلدی.
سوزچی, اوشبو حادثه عاقبتیده جان بیرگن و یره لنگن کیشی لر سانی نینگ آرتیب کیتیشی بوییچه خواطر بیلدیردی.
خوددی شوو حادثه نینگ مسئولیتی نی ایسه طالبان گروهی اوز بوینی گه آلدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
